256 



Mekušci su za ribara od velike vrijednosti budući hrana 

 čovjeka ili riba, naročito pak meci. Valjalo bi zato, da budu 

 potpuno zastupljeni svi naši meci t. j.: bobici, hobotnice, lignji, 

 lignjavci, ligoči, muzgavci, mujače, sipe, sipici, tračani itd. 



Od drugih mekušaca valja da bude izloženo 10 do 50 kom. 

 — već prema veličini — svake jedatne vrste, kao što su : 

 časke, klapuni, konjine, prnjavice, solinarke i dr. otoka Paga; 

 dagnje, kamenice, migavice, pokrovače, skipe i drug. Novigrada i 

 Karina. U opće pak valja da je zastupljena svaka, a ma baš 

 svaka obična jedatna vrsta mekušaca, kao što su : babuška, bum- 

 burak, butovka, čančica, čigraš, čapka, gajun, iskra, klapavica, 

 klapunica, kokošica, kopanjica, kopitnjak, krapulj, kravica, kunjka, 

 lisanka, ljuštura, lupar, moruzga, narikla, peritska, priljepak, 

 prstenac, puž, puzlatka, srčavka, šašanj, školjak, šljanak, volak, 

 vretenača, zlatinka itd. itd. Upozorujemo, da upravo najobičniji 

 puževi i ljušture imadu za ekonoma najveću vrijednost, i baš 

 zato valja tom prilikom da se ustanovi, ne samo koje se vrste 

 gdje nalaze i jedu, nego upravo koje su vrste i odlike puževa i 

 ljuštura kojega napose mjesta Hrvatskoga Primorja i Dalmacije. 

 Valja naime da su izložene prazne kučiće n. p. kamenica ili 

 ostriga, i to napose one iz Karina, napose one iz Novigrada, 

 napose one iz zadarske luke, napose one iz okolice zadarske, 

 napose one iz Stona — upravo iz svakoga napose mjesta, gdjegod 

 ih ima. Evo sad u korizmeno vrijeme moći je to sve vrlo lako 

 učiniti. Najsiromašniji rodoljub, pošto se njima nahranio, mjesto 

 da baci prazne kućice, neka ih pošalje za našu izložbu. Iza- 

 brane te kućice, ne smiju dakako niti biti razbite, niti ljušture 

 jedna od druge otkinute. 



Od reda račjega valja izložiti sve slatkovodne rake Zrmanje, 

 Cetine, Neretve itd. ; od morskih pak neka se šalju od svakcate 

 vrste, od najsitnije do najveće i to : bramburača, grmalja, hlapa, 

 hlapića, jastoga, karlića, kosmaća, koštica, kozlića, krugala, pruga, 

 račića, rakovica, strigljača, uraka, vabića, žežala itd. itd. 



Za koralje valja da nam u pomoć dodju Šibenčani; za 

 spužve nadamo se pak poglavito pomoći od gosp. Nikole Ivanića 

 Ale glavara krapanjskoga, i od gosp. (i. Bućića iz Hvara. 



Pitat će napokon mnogi, kako da se prirede i otprave sve 

 te stvari u Zagreb? 



